**DECIZIA ETAPEI DE ÎNCADRARE**

## Nr. din .2019

Ca urmare a solicitării de emitere a acordului de mediu adresate de **Comuna Gălăneşti**, cu sediul în com. Gălăneşti, judeţul Suceava, înregistrată la APM Suceava cu nr. 12865/4.12.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.01.2019, că proiectul ***Refacere dig din saltele şi gabioane pe râul Suceava în lungime de 250 m*** propus a fi amplasat în comuna Gălăneşti, în *situl NATURA 2000 ROSCI 0379-Râul Suceava,* nu se supune evaluării impactului asupra mediului şi se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a;

 **b)** conform citeriilor de selecţie din Anexa 3 la HG nr. 445/2009:

**1. Caracteristicile proiectului**

 **a)**dimensiunea şi concepţia întregului proiect

 - Scopul investiţiei: refacerea a 2 tronsoane ale lucrării de apărare de mal drept al râului Suceava.

- Lucrările prevăzute:

* + - refacere lucrări de apărare mal drept - amonte de confluența cu pr. Voitinel, din gabioane, L = 100 m;
		- refacere lucrări de apărare mal drept - aval de confluența cu pr. Voitinel, din gabioane, L = 150 m;
		- lucrări de dirijare a apei.

**Lucrările de refacere apărare de mal (Tronson 1)**

Lucrările de refacere apărare de mal Tronson 1 vor fi amplasate pe malul drept al râului Suceava, la circa 1,8 km amonte față de confluenta r. Suceava cu Pr. Voitinel, respectiv la circa 660 m aval față de podul de beton de pe DC50B (Gălănești- Bilca), vor avea o lungime totală de 100 m şi sunt de tip submersibil, având o înălţime maximă de 2,3 m şi vor fi construite din coşuri de gabioane G1, G1,5 și saltea.

Digurile de gabioane vor fi realizate din coșuri tip cu dimensiunile:

* G1 : 1 x 1 x 4 m;
* G1.5 : 1,5 x 1 x 4 m;
* Saltea : 6 x 0,3 x 4 m;

**Lucrările de refacere apărare de mal (Tronson 2)**

Lucrările de refacere apărare de mal (Tronson 2) vor fi amplasate pe malul drept al râului Suceava, la circa 1,3 km aval față de confluenta r. Suceava cu Pr. Voitinel, vor avea o lungime totală de 150 m şi sunt de tip submersibil, având o înălţime maximă de 2,0 m (exclusiv fundaţia) şi vor fi construite din coșuri de gabioane G1, G1,5 și saltea.

Digurile de gabioane vor fi realizate din coșuri tip cu dimensiunile:

* G1 : 1 x 1 x 4 m;
* G1.5 : 1,5 x 1 x 4 m;
* Saltea : 6 x 0,3 x 4 m;

Lucrările de apărare mal proiectate pe Tronson 1 și Tronson 2 au secțiune transversală poligonală. Ca elemente constructive s-au prevăzut gabioanele pe o fundaţie (elastică) de gabioane.

Pentru protecția la spălare a materialului fin din spatele și de sub lucrare s-a prevăzut montarea lucrării pe un geotextil gros, min 600 gr/mp.

Salteaua de gabioane are o lăţime de 6 m şi este prevăzută pe întreaga lungime a lucrărilor de apărare, având scopul de a proteja corpul digului împotriva afuierilor şi a evita tasările importante a terenului de fundaţie. Grosimea saltelei este de 30 cm şi urmează a fi lestată (după lansare) cu piatră brută de carieră sau cu bolovani de râu, a căror greutate trebuie să fie de 5 - 20 kg/buc. Deasupra saltelei din gabioane se vor așeza (prin suprapunere) două rânduri de blocuri (coșuri) tot din gabioane (G1 și G2).

S-a ales soluția constructivă pentru saltea cu grosimea de 0,3 m în loc de 0,5 m pentru a asigura flexibilitate acesteia în caz de afuiere a zonei din fața acesteia.

Coșurile se vor umple cu piatră de râu cu gr. < 50 kg/buc. Montare gabioanelor se va realiza întrețesut, „zidărie”, astfel încât capetele gabioanelor să nu se suprapună. În spatele lucrărilor de apărare se va realiza umplerea cu material de umplutură și taluzarea malurilor.

În capetele amonte și aval, lucrarea de apărare se încastrează în mal pe o lungime de cca. 8 m.

**Lucrări de dirijare a apei**

Pentru a se putea executa lucrările, pe ambele amplasamente sunt necesare lucrări de dirijare a apei prin săparea unor canal de dirijare și realizarea unor traverse de închidere din material local conform planurilor anexate.

Pentru dirijarea cursului de apă, urmează a se executa un canal de deviere. Canalul va avea o lungime de 177 m - tronson 1, respectiv 172 m - tronson 2, o lăţime de 20 m şi panta taluzurilor 1 : 2. Acesta va fi executat cu buldozerul şi excavatorul.

De asemenea s-au prevăzut traverse de închidere, cu lungimi de 179 m - tronson 1, respectiv 196 m - tronson 2, executate cu material local (bolovănişuri, pietrișuri, nisipuri - rezultate din activitatea de regularizare a albiei) compactat cu ajutorul buldozerului. Înălțimea traversei va fi de cca.1 m cu secțiune transversală având lățimea la coronament de 1,0 m, panta taluzului de 1 : 2.

După finalizarea execuției investiției, traversele de închidere nu vor fi înlăturate din albiei, ele urmând să aiba rol de colmatare controlata în zona lucrărilor de refacere a apărărilor de mal.

**b)** *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor a apei şi a biodiversităţii:* nu au un impact semnificativ.

**d)** *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte nocive*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 **f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

 **g)** riscurile pentru sănătatea umană: efectul va fi pozitiv prin asigurarea scurgerii eficiente a apei prin dimensionarea corespunzătoare a deschiderii podului;

 **2. Localizarea proiectului**

 a) *utilizarea actuală şi aprobată a terenurilor*: conform certificatului de urbanism nr. 36 din 8.11.2018, eliberat de Primăria Comuna Gălăneşti, terenul aparţine domeniului public al statului şi este situate în intravilanul şi extravilanul localităţilor.

 b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

 *c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: este situat în *situl NATURA 2000 ROSCI 0379- Râul Suceava*, obiectivul existând înainte de înfiinţarea sitului.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

 viii) peisaje şi situri importante din punct de vedere istoric, cultural sau arheologic – nu este cazul;

  **3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de terasamente şi construcţii, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).cumularea impactului cu impactul altor proiecte existente şi/sau aprobate- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). posibilitatea de reducere efectivă a impactului- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0379-Râul Suceava.**

 b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0379- Râul Suceava.**

 c) În Memoriul de prezentare depus de către titularul proiectului sunt cuprinse cele patru aspecte menţionate în Ordinul nr. 19/2010 pentru aprobarea *Ghidului metodologic privind evaluarea decvată a efectelor potenţiale ale planurilor sau proiectelor asupra ariilor naturale protejate de interes comunitar*, la pct. 2.1, Etapa de încadrare: descrierea succintă a proiectului şi amplasarea acestuia în raport cu aria naturală protejată ROSCI 0379-Râul Suceava, prezenţa/efectivele speciilor de interes comunitar în zona proiectului, estimare impact potenţial asupra speciilor de interes conservative.

 Pentru aria de protecţie ROSCI 0010- Bistriţa Aurie există Plan de management aprobat prin Ordin de ministru( OMMAP nr. Nr. 1136/2016 ).

 În memoriu sunt prezentate date despre impactul potenţial şi măsurile care se impun pentru menţinerea unei stări de conservare favorabile pentru speciile de importanţă comunitară, care concordă cu măsurile de management.

 Urmare a celor enumerate mai sus s-a luat decizia de emitere a Avizului NATURA 2000, după prezentarea avizului Agenţiei Naţionale de Arii Naturale Protejate.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **chim. Adina Hobjilă ing. Doru Cojocaru**